**Kombi za prevoz oseb Ford Tourneo Custom znižuje stroške in poskrbi za prijetnejšo vožnjo z več moči in tehnologijo Mild-Hybrid**

* Ford Tourneo Custom z dovršenim 2,0-litrski dizelskim motorjem EcoBlue porabi do šest odstotkov manj goriva; na voljo je tudi zmogljivejša različica s 185 KM.
* Pogonski sklop EcoBlue Hybrid deluje z napetostjo 48 voltov in je novost v segmentu, omogoča še učinkovitejšo porabo goriva, posebej pri vožnji v mestnih okoljih s pogostim ustavljanjem in speljevanjem.
* Lani se je prodaja 8-/9-sedežnega kombija za prevoz oseb Tourneo Custom povečala za kar 28 odstotkov.

Ford je že marca objavil, da bo sredi leta 2019 na voljo izpopolnjeni kombi za prevoz oseb Ford Tourneo Custom, ki bo uvedel zmogljivejše in varčnejše 2,0-litrske dizelske motorje EcoBlue, inovativne nove pogonske sklope EcoBlue Hybrid in dovršene asistenčne tehnologije, med katerimi bo tudi aktivni parkirni pomočnik. Sedaj so ta vozila že na naših cestah.

Fordov dovršeni 2,0-litrski motor EcoBlue, ki za manjše stroške uporabe z dodatno optimizacijo omogoča zmanjšanje porabe goriva za do šest odstotkov\*, je na voljo v novi različici s 185 KM in 415 Nm navora za odzivnejšo zmogljivost in večjo vlečno moč pri prevozu do devet potnikov in prtljage.

Izpopolnjeni Tourneo Custom je kot prvo vozilo v tem razredu na voljo tudi kot blagi hibrid z 48-voltno tehnologijo, kar bo z dodatnim zmanjšanjem stroškov za gorivo razveselilo lastnike in upravitelje voznih parkov. Na osnovi analize WLTP je poraba nove različice EcoBlue Hybrid predvidoma manjša za tri odstotke, največje prednosti pa so očitne pri mestnih vožnjah s pogostim ustavljanjem in speljevanjem.

“Tourneo Custom zadnje generacije se je izkazal kot uspešnica v tako različnih skupinah uporabnikov, kot so ponudniki poslovnih prevozov, velike družine in ljubitelji pustolovščin ob koncu tedna,” je povedal Hans Schep, generalni direktor oddelka za gospodarska vozila pri Fordu Evropa. “Zmogljivejši in varčnejši 2,0-litrski motor EcoBlue in možnost z edinstvenim novim pogonom EcoBlue Hybrid bosta zdaj poskrbela še za manjše stroške uporabe, da bo Tourneo Custom še bolj privlačen.”

Od začetka prodaje novega modela – s povsem novo razkošno notranjostjo in elegantno obliko *novega sprednjega dela – v začetku leta 2018 je kombi za prevoz oseb Tourneo Custom osvojil 17.100 kupcev v lanskem letu oziroma kar 28 odstotkov več kot leto pred tem.*

**Večja izbira moči in prefinjenosti**

Med izboljšavami Fordovega dovršenega 2,0-litrskega dizelskega motorja EcoBlue so prilagojen turbopolnilnik z manjšo vztrajnostjo, ki pomaga zagotoviti širšo porazdelitev moči v večjem razponu vrtljajev, sistem za vbrizgavanje goriva, ki s povečanjem tlaka na 2200 barov pomaga zagotoviti učinkovitejše zgorevanje, za zmanjšanje trenja v motorju pa imajo novi bati iz jekla tanjši plašč od predhodnih iz aluminijeve zlitine. Oljna črpalka z variabilnim pretokom zmanjša parazitske izgube, saj dovajanje olja prilagaja trenutnim potrebam.

V skladu z usklajenim preskusnim postopkom za lažja vozila WLTP je motor do šest odstotkov\* varčnejši in izpolnjuje zahteve najnovejšega strogega emisijskega standarda Euro 6. Poleg nove različice s 185 KM je 2,0-litrski EcoBlue na voljo tudi v izvedbah s 130 in 105 KM.

Nova 48-voltna blagi hibrid (mild hybrid) tehnologija EcoBlue Hybrid je na voljo za izbrane različice z ročnim menjalnikom in je optimalno prilagojena za še učinkovitejšo porabo goriva. Vgrajeni zaganjalnik/generator s pogonom prek jermena (BISG) nadomešča standardni alternator in omogoča pridobivanje in shranjevanje energije med upočasnjevanjem vozila ter polnjenje 48-voltnega litij-ionskega zračno hlajenega paketa akumulatorskih baterij. BISG deluje tudi kot motor in z uporabo shranjene energije zagotavlja dodaten navor motorju pri običajni vožnji in pospeševanju, prav tako pa omogoča delovanje električne dodatne opreme vozila.

Napredna tehnologija Auto Start-Stop pogona EcoBlue Hybrid deluje v več situacijah, vključno z mirovanjem vozila v izbrani prestavi in pri vožnji pod hitrostjo 12 km/h do ustavljanja.

Vsi pogonski sklopi za Tournea Custom omogočajo tudi izbiro načina ECO za še manjšo porabo goriva. Ta funkcija optimalno prilagodi konfiguracijo vozila in nastavitve, da zagotovi največjo možno učinkovitost porabe goriva.

Med tehnologijami za pomoč vozniku, ki so prvič na voljo s Tourneom Customom, so:

* nadzor mrtvih kotov s sistemom za vleko prikolice, ki z razširitvijo območja mrtvih kotov ‘pokriva’ vozilo in prikolico z dolžino do 10 metrov;
* aktivni tempomat z inteligentnim omejevalnikom hitrosti, ki s sistemom prepoznavanja prometnih znakov vozniku pomaga, da vozi znotraj veljavne omejitve hitrosti;
* pomoč pri ohranjanju voznega pasu spremlja oznake na cesti pred vozilom in aktivno pomaga vozniku pri ohranjanju vozila znotraj voznega pasu,
* aktivna pomoč pri parkiranju pomaga vozilo usmeriti v bočna in pravokotna parkirna mesta (in iz njih), voznik pa poskrbi le za pospeševanje in zaviranje;
* sistem za preprečevanje trčenja z zaznavanjem pešcev s pomočjo naprej usmerjene kamere in radarja zazna ljudi ali vozila na cesti ter samodejno aktivira zavore, če se voznik ne odziva na opozorila; sistem lahko zdaj zazna pešce tudi ponoči, ko jih osvetlijo žarometi vozila.

Tourneo Custom je na voljo v konfiguracijah z osmimi ali devetimi sedeži in ostaja edino vozilo v segmentu, ki nudi šest individualnih sedežev z možnostjo ‘konferenčne’ razporeditve dveh zadnjih vrst za boljšo komunikacijo med potniki. Kupci lahko izbirajo med kratko in dolgo medosno razdaljo, daljši model nudi večji prtljažni prostor za tretjo vrsto sedežev.

Med ekskluzivnimi izvedbami je na voljo prestižna različica Titanium X, ki serijsko vključuje polno usnjeno oblazinjenje, SYNC 3 z glasovnim upravljanjem in navigacijski sistem, vzvratno kamero in biksenonske žaromete. Kupci, ki želijo izrazito dinamično vozilo s skladnim videzom, lahko izberejo različico Sport: ta združuje motor s 185 KM, celoten komplet dodatkov za zunanjost vključno z dvojno črto na pokrovu motornega prostora in unikatnimi 17-palčnimi platišči iz lahke zlitine ter delno usnjeno oblazinjenje notranjosti.

# # #

\*Uradno homologirani podatki o porabi goriva in izpustih CO2 bodo objavljeni pred začetkom prodaje.

Predvidena poraba goriva in izpusti CO2:

|  |  |  |  |  |  |  |
| --- | --- | --- | --- | --- | --- | --- |
| **Pogonski sklop** | **Predvideni kombinirani izpusti CO2 (g/km) NEDC CO2MPAS** | | **Predvideni kombinirani izpusti CO2 (g/km) WLTP** | | **Predvidena kombinirana poraba v l/100 km WLTP** | |
|  | EcoBlue | EcoBlue Hybrid | EcoBlue | EcoBlue Hybrid | Ecoblue | EcoBlue Hybrid |
| 2,0-litrski s 136 kW (185 KM) ročni menjalnik | 158-184 | 142-147 | 187-232 | 184-227 | 7.1-8.9 | 7.0-8.7 |
| 2,0-litrski s 96 kW (130 KM) ročni menjalnik | 158-164 | 137-145 | 187-232 | 183-222 | 7.1-8.9 | 7.0-8.5 |
| 2.0-litrski s 96/ 136 kW (130/185 KM) samodejni menjalnik | 165-174 | N/A | 203-249 | N/A | 7.7-9.5 | N/A |
|  |  |  |  |  |  |  |

Navedena poraba goriva, izpusti CO2 in doseg z električnim pogonom so izmerjeni v skladu s tehničnimi zahtevami in specifikacijami zadnje različice Evropskih uredb (EC) 715/2007 in (EC) 692/2008. Poraba goriva in izpusti CO2 veljajo za različico vozila in ne za posamezno vozilo. Uporaba standardnih testnih postopkov omogoča primerjavo med različnimi tipi vozil in različnimi proizvajalci. Poleg učinkovitosti na porabo goriva/energije, izpuste CO2 in doseg z električnim pogonom vplivajo tudi način vožnje in drugi netehnični dejavniki. CO2 je glavni toplogredni plin, ki povzroča globalno ogrevanje.

Od 1. septembra 2017 se v skladu z zadnjo različico uredbe (EU) 2017/1151 za določena nova vozila uporablja homologacija s svetovno usklajenim preskusnim postopkom za lahka vozila (World Harmonised Light Vehicle Test Procedure – WLTP), ki je nov in bolj realistični preskusni postopek za merjenje porabe goriva in izpustov CO2. Od 1. septembra 2018 bo WLTP povsem zamenjal novi evropski vozni cikel (New European Drive Cycle – NEDC), trenutni preskusni postopek. V času opuščanja NEDC je vzpostavljena primerjava med podatki o porabi goriva in izpustih CO2 pri ciklu WLTP in pri ciklu NEDC. Ker je prišlo do spremembe nekaterih elementov preskusov, lahko pride do odstopanj v primerjavi s prejšnjimi podatki o porabi in izpustih, kar pomeni, da bo lahko imel isti model vozila drugačno porabo in izpuste CO2.

# # #